देश में नक्सल हिंसा में 77 प्रतिशत गिरावट - केंद्रीय मंत्री नित्यानंद राय
केंद्रीय गृह राज्य मंत्री नित्यानंद राय ने सांसद जगदंबिका पाल के सवाल का जवाब देते हुए कहा साल 2009 में घटी 2258 हिंसक घटनाओं के मुकाबले साल 2021 में सिर्फ 509 घटनाएं सामने आई हैं.
दिल्ली: केंद्रीय मंत्री नित्यानंद राय ने मंगलवार को लोक सभा में बताया कि देश में नक्सल हिंसा की घटनाएं कम हो गई है। केंद्रीय मंत्री गृह राज्य मंत्री ने सदन में कहा कि नक्सली हिंसा 2009 के सर्वकालिक उच्च स्तर से 77 प्रतिशत कम है. नित्यानंद राय ने कहा कि नक्सल/ वामपंथी उग्रवाद की घटनाएं 2009 में 2,258 के उच्चतम स्तर पर थी जो 77 फीसदी कम होकर 2021 में 509 हो गई हैं।योजना के जरिए मिलती है मददकेंद्रीय गृह राज्य मंत्री ने लोक सभा कहा कि वामपंथी उग्रवाद से प्रभावित राज्यों को विशेष केंद्रीय सहायता योजना के जरिए धन उपलब्ध किया जाता है। इस योजना के तहत बीते 3 सालों में राज्यों को 2,423.24 करोड़ रूपए दिए गए हैं जिससे , जिसमें सड़क नेटवर्क के विस्तार, दूरसंचार संपर्क में सुधार, कौशल और वित्तीय समावेशन पर विशेष जोर दिया गया है।नक्सल हिंसा में तेजी से गिरावटलोक सभा म में एक प्रश्न के लिखित उत्तर में गृह राज्य मंत्री नित्यानंद राय ने कहा कि केंद्र सरकार वामपंथी चरमपंथ से निपटने के लिये राज्यों के प्रयासों में मदद के लिये राष्ट्रीय नीति एवं कार्य योजना की दृष्टि के अनुरूप काम कर रही है। जिसे वर्ष 2015 में शुरू किया गया था। मंत्री ने बताया कि देश में नक्सल हिंसा की घटनाएं वर्ष 2009 के 2,258 मामलों से घटकर वर्ष 2021 में 509 दर्ज की गई हैं जो ऐसी घटनाओं में 77 प्रतिशत की गिरावट को दर्शाता है। नक्‍सल हिंसा में मौत में 85 प्रतिशत की कमी आई है. उन्‍होंने बताया कि साल 2010 में नक्‍सली हिंसा में 1005 लोगों की मौत हुई थी जबकि पिछले साल यह कम होकर 147 हो गई है। (भाषा)